06/Sv. 9 Službeni list Europske unije 249 32009L0027 8.4.2009. SLUŽBENI LIST EUROPSKE UNIJE L 94/97 DIREKTIVA KOMISIJE 2009/27/EZ od 7. travnja 2009. o izmjeni određenih priloga Direktivi 2006/49/EZ Europskog parlamenta i Vijeća u pogledu tehničkih odredbi koje se odnose na upravljanje rizicima (Tekst značajan za EGP) KOMISIJA EUROPSKIH ZAJEDNICA, uzimajući u obzir Ugovor o osnivanju Europske zajednice, uzimajući u obzir Direktivu 2006/49/EZ Europskog parlamenta i Vijeća od 14. lipnja 2006. o adekvatnosti kapitala investicijskih društava i kreditnih institucija (!), a posebno njezin članak 41. stavak 1. točku (g), budući da: (1) Kako bi se osigurala jedinstvena provedba i primjena Direktive 2006/49/EZ u cijeloj EU, Komisija i Odbor europskih nadzornih tijela za bankarstvo su 2006. osnovali radnu skupinu (Radna skupina za prenošenje direktive o kapitalnim zahtjevima — CRDTG), kojoj je povjerena zadaća raspravljanja o pitanjima vezanim uz provedbu i primjenu te Direktive te rješavanja tih pitanja. Prema mišljenju CRDTG-a, određene je tehničke odredbe iz priloga I., II. i VII. Direktivi 2006/49/EZ potrebno detaljnije utvrditi kako bi se osigurala njihova jedinstvena primjena. Nadalje, određene odredbe nisu razmjerne dobrim praksama upravljanja rizicima kreditnih institucija. Stoga je primjereno te odredbe prilagoditi. Direktivu 2006/49/EZ bi stoga trebalo na odgovarajući način izmijeniti. Mjere predviđene ovom Direktivom u skladu su s mišljenjem Europskog odbora za bankarstvo, DONIJELA JE OVU DIREKTIVU: Članak 1. Direktiva 2006/49/EZ mijenja se kao slijedi: 1. Prilog I. mijenja se kako slijedi: (a) točka 8.B zamjenjuje se sljedećim: ,B. TRETMAN PRIMATELJA KREDITNE ZAŠTITE Za stranu koja prenosi kreditni rizik (primatelj kreditne zaštite) pozicije se određuju kao zrcalna slika pozicija pružatelja kreditne zaštite, uz iznimku kreditnog zapisa (koji ne stvara kratke pozicije u obvezi izdavatelja). Ako u danom trenutku postoji opcija kupnje u kombinaciji sa stupnjevanjem, takav se trenutak smatra dospijećem zaštite. U slučaju kreditnih izvedenica na osnovi nastanka prvog statusa neispunjavanja obveza i kreditnih izvedenica na osnovi nastanka n-tog statusa neispunjavanja obveza, umjesto načela zrcalne slike primjenjuje se sljedeći postupak. Kreditne izvedenice na osnovi nastanka prvog statusa neispunjavanja obveza Kada institucija stekne kreditnu zaštitu za više referentnih subjekata koji tvore osnovu kreditne izvedenice, na način da prvo neispunjavanje obveza za sobom povlači plaćanje te da se tim kreditnim događajem prekida ugovor, institucija može prebiti specifični rizik za referentni subjekt na koji se primjenjuje najmanji kapitalni zahtjev za posebni rizik, u skladu s tablicom 1. ovog Priloga. (!) SL L 177, 30.6.2006., str. 201.